
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«28» сакавіка 2023 г.
	         № 38
	   г. Масква




Аб унясенні змяненняў у Парадак распрацоўкі і прыняцця рэкамендацый і сумесных мер, накіраваных на стабілізацыю эканамічнай сітуацыі, у выпадку перавышэння дзяржавамі – членамі Еўразійскага эканамічнага саюза колькасных значэнняў макраэканамічных паказчыкаў, якія вызначаюць устойлівасць эканамічнага развіцця

У адпаведнасці з падпунктам 5 пункта 3, абзацам чацвёртым падпункта 2 і абзацам другім падпункта 3 пункта 4 Пратакола аб правядзенні ўзгодненай макраэканамічнай палітыкі (дадатак № 14 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Унесці ў Парадак распрацоўкі і прыняцця рэкамендацый і сумесных мер, накіраваных на стабілізацыю эканамічнай сітуацыі, у выпадку перавышэння дзяржавамі – членамі Еўразійскага эканамічнага саюза колькасных значэнняў макраэканамічных паказчыкаў, якія вызначаюць устойлівасць эканамічнага развіцця, зацверджаны Рашэннем Калегіі Еўразійскай эканамічнай камісіі ад 23 студзеня 2018 г. № 9, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	М. Мясніковіч



	 
	ДАДАТАК
да Рашэння Калегіі
Еўразійскай эканамічнай камісіі
ад 28 сакавіка 2023 г. № 38



ЗМЯНЕННІ,
якія ўносяцца ў Парадак распрацоўкі і прыняцця рэкамендацый і сумесных мер, накіраваных на стабілізацыю эканамічнай сітуацыі, у выпадку перавышэння дзяржавамі – членамі Еўразійскага эканамічнага саюза колькасных значэнняў макраэканамічных паказчыкаў, якія вызначаюць устойлівасць эканамічнага развіцця

1. Пункт 1 выкласці ў наступнай рэдакцыі:
«1. Гэты Парадак распрацаваны ў адпаведнасці з падпунктам 5 пункта 3, абзацам чацвёртым падпункта 2 і абзацам другім падпункта 3 пункта 4 Пратакола аб правядзенні ўзгодненай макраэканамічнай палітыкі (дадатак № 14 да Дагавора аб Еўразійскім эканамічным саюзе ад 29 мая 2014 года) і вызначае паслядоўнасць дзеянняў Еўразійскай эканамічнай камісіі (далей – Камісія) і органаў дзяржаў – членаў Еўразійскага эканамічнага саюза, якія ажыццяўляюць функцыі па фарміраванні дзяржаўнай палітыкі і прававым рэгуляванні ў галіне эканомікі, фінансаў, уключаючы нацыянальныя (цэнтральныя) банкі (далей адпаведна – упаўнаважаныя органы, дзяржавы-члены, Саюз), у выпадку перавышэння дзяржавай-членам устаноўленых 
артыкулам 63 Дагавора аб Еўразійскім эканамічным саюзе ад 29 мая 2014 года колькасных значэнняў макраэканамічных паказчыкаў, якія вызначаюць устойлівасць эканамічнага развіцця (далей – колькасныя значэнні макраэканамічных паказчыкаў), з мэтай распрацоўкі і прыняцця:
а) рэкамендацый Камісіі, якія ўтрымліваюць прапановы ў частцы неабходных дзеянняў, накіраваных на стабілізацыю эканамічнай сітуацыі і аднаўленне колькасных значэнняў макраэканамічных паказчыкаў (далей – рэкамендацыі);
б) сумесных мер дзвюх або больш дзяржаў-членаў рэкамендацыйнага характару, накіраваных на стабілізацыю эканамічнай сітуацыі і аднаўленне колькасных значэнняў макраэканамічных паказчыкаў (далей – сумесныя меры).».
2. Дапоўніць пунктам 61 наступнага зместу:
«61. У выпадку працягу перавышэння дзяржавай-членам колькаснага значэння аднаго і таго ж макраэканамічнага паказчыка рэкамендацыі распрацоўваюцца не часцей чым 1 раз на 2 гады.».
3. У абзацах першым і трэцім пункта 7 словы «3 паслядоўных гадоў» замяніць словамі «4 паслядоўных гадоў».
4. У пункце 10 словы «праект сумесных мер» замяніць словамі «праект акта Вышэйшага Еўразійскага эканамічнага савета аб сумесных мерах», словы «праекта сумесных мер» замяніць словамі «гэтага праекта».
5. У пункце 11 словы «праект сумесных мер» замяніць словамі «праект акта Вышэйшага Еўразійскага эканамічнага савета аб сумесных мерах».
6. У пункце 12 словы «1 раз на 3 гады» замяніць словамі «1 раз на 4 гады».
7. Дапоўніць пунктам 121 наступнага зместу:
«121. Пасля прыняцця акта Вышэйшага Еўразійскага эканамічнага савета аб сумесных мерах Камісія праводзіць маніторынг рэалізацыі дзяржавамі-членамі сумесных мер на падставе аналізу нарматыўных прававых актаў і інфармацыйных матэрыялаў, размешчаных на афіцыйных сайтах упаўнаважаных органаў дзяржаў-членаў, і накіроўвае дзяржавам-членам адпаведную інфармацыю.».

